OzLabs/hebrew-wiki-articles huggingface dataset:
רובע המזקקות

רובע המזקקות (באנגלית: Distillery District) הוא אזור מסחר ומגורים בטורונטו, אונטריו, קנדה. ממוקם ממזרח למרכז העיר ומכיל בתי קפה, מסעדות וחנויות ששוכנו בתוך בנייני המורשת של מזקקת גודרהאם וורטס (Gooderham and Worts) לשעבר. האזור משתרע על פני 52.61 דונם וכולל יותר מ-40 בנייני מורשת ועשרה רחובות, והוא האוסף הגדול ביותר של הארכיטקטורה התעשייתית של התקופה הוויקטוריאנית באמריקה הצפונית.

האזור הוגדר כאתר היסטורי לאומי של קנדה בשנת 1988.

==היסטוריה==
מזקקת גודרהאם וורטס בסביבות 1860
המזקקה של גודרהאם וורטס נוסדה בשנת 1832 ובסוף שנות ה-60 של המאה ה-19 הייתה למזקקה הגדולה ביותר בעולם. כאשר ייצרה יותר מ-7.6 מיליון ליטר של ויסקי, בעיקר לייצוא בשוק העולמי, נרכשה החברה על ידי המתחרה חירם ווקר (Hiram Walker), מזקק קנדי גדול נוסף. מיקומו לצד קו הראשי של הרכבת הלאומית הקנדית וסמיכותו לשפך (המקורי) של נהר דון לימת אונטריו, יצרו חוצץ שהפריד בין הרובע לבין הקהילות השכנות הסמוכות. עם זאת, אלו איפשרו חיבור תחבורתי נוח לשאר קנדה והעולם. האזור שימש כבסיס פעולה ימי ויבשתי תעשייתי מרכזי של טורונטו בפרט וקנדה בכלל.

תהליך הדה-תיעוש באזור, שהתרחש בסוף המאה ה-20, והפסקת פעילות המזקקה, גרמו לנטישת הרובע. חלק מהמבנים התעשייתיים והמסחריים בסביבה נהרסו מעת לעת והותירו את המזקקה המקורית מוקפת בעיקר במגרשים ריקים. עם זאת, סגירת פעילות המזקקה שעוד נותרה ב-1990, יצרה הזדמנויות עסקיות להשקעה והחל תהליך פיתוח מחדש של האזור, שהכיל את האוסף הגדול והאיכותי ביותר של הארכיטקטורה התעשייתית של התקופה הוויקטוריאנית באמריקה הצפונית.

המיתון הכלכלי של תחילת שנות התשעים של המאה העשרים והצניחה במחירי הדירות ומחירי השכירות למשרדים במרכז העיר טורונטו, עיכבו את המאמצים להחיות את האזור. עם זאת, בשלהי שנות התשעים נבנו שני בנייני מגורים באזור הפריפריפריאלי של הרובע.

בעוד הרובע ממתין להשקעות ושיפוץ, האווירה ששררה בו החלה למשוך במאים לצילום סצנות לסרטים. מאז 1990, האתר שימש כאתר צילום עבור למעלה מ-800 הפקות סרטים וטלוויזיה.

==חידוש==
בשנת 2001, נרכש האתר על ידי סיטיסקייפ אחזקות בע"מ, אשר הפכה את הרובע לאזור אורבני ידידותי להולכי רגל, באמצעות הרחבת מדרכות וצמצום שטחי כבישי הגישה לאזור. העבודה הושלמה והרובע נפתח מחדש לציבור ב-2003. הבעלים החדשים סירבו להשכיר את כל שטח הקמעונאות והמסעדות לרשתות או זיכיונות, ולפיכך רוב המבנים מאוכלסים בבוטיקים, גלריות לאמנות, מסעדות, חנויות תכשיטים ובתי קפה, כולל מבשלת בירה זעירה. הקומות העליונות של מספר מבנים הושכרו לאמנים כחללי סטודיו ולמשרדים בעלי "מיקוד יצירתי". מרכז הצעירים לאמנויות הבמה, נפתח באתר ומשמש כביתו של "חברת תיאטרון סולפפר" והפקות הדרמה של "קולג' ג'ורג' בראון" הסמוך. ישנן תוכניות לפתח דירות למגורים, משרדים, שטח קמעונאי נוסף על קרקעות ריקות שבשולי הרובע.

רובע המזקקות הוא אתר היסטורי לאומי של קנדה, והוא אתר לשימור תחת "חוק מורשת אונטריו" מאז 1976. הוא היה רשום על ידי מגזין נשיונל ג'יאוגרפיק כ"אתר חובה" בקנדה עבור תיירים ומטיילים.

==קישורים חיצוניים==

<div class="mw-content-ltr">
*[http://www.thedistillerydistrict.com Distillery District website]
*[http://www.distilleryheritage.com/ Distillery Heritage website]
</div>

==הערות שוליים==

קטגוריה:אונטריו: אתרי מורשת היסטוריים לאומיים
קטגוריה:טורונטו
יחסי סן מרינו – קוסטה ריקה

יחסי סן מרינו-קוסטה ריקה הם היחסים הדיפלומטיים שבין הרפובליקה המרוממת של סן מרינו לבין רפובליקת קוסטה ריקה.

== היסטוריה ==
היחסים הדיפלומטיים הרשמיים שבין סן מרינו לקוסטה ריקה כוננו ב-26 במרץ 2002. כשש שנים לאחר מכן, ב-19 בפברואר 2008, נחתם בין המדינות הסכם לשדרוג היחסים הרשמיים שבין המדינות אל דרג השגרירות. לשתי המדינות אין שיתופי פעולה מסוימים בתחומי הכלכלה, התיירות והמסחר.

== ייצוג ==

* סן מרינו מיוצגת בקוסטה ריקה על ידי קונסוליה כללית בסן חוסה. 
* קוסטה ריקה אינה מיוצגת כלל בסן מרינו. 

== הערות שוליים ==
יחסי אלג'יריה – סן מרינו

יחסי אלג'יריה–סן מרינו הם היחסים הדיפלומטיים הרשמיים בין הרפובליקה האלג'יראית הדמוקרטית העממית ובין הרפובליקה המרוממת של סן מרינו.

== ייצוג ==
* סן מרינו אינה מיוצגת באלג'יריה בשום דרג, הן בדרג השגרירות והן בדרג הקונסולרי.
* אלג'יריה אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת של אלג'יריה בסן מרינו היא זו המצויה ברומא בירת איטליה.

== הסכמים דיפלומטיים ==
בין שתי המדינות נחתם הסכם דיפלומטי אחד:
* מזכר הבנות מיוחד לכינון יחסים דיפלומטיים בין הרפובליקה האלג'יראית הדמוקרטית העממית לבין הרפובליקה המרוממת של סן מרינו ברמת השגרירות - 13 בפברואר 2003.

==קישורים חיצוניים==

== הערות שוליים ==
לבנה שיפמן

לבנה שיפמן (נולדה ב-10 בפברואר 1968) היא אשת בנקאות ופיננסים ישראלית, דירקטורית בחברות ואלכ"רים, מרצה בנושאי פודטק ודירקטוריון ומגדר ופעילה חברתית בעמותות. מכהנת כדירקטורית בבנק מרכנתיל דיסקונט. נוסף על כך, משמשת כמנכ"לית העמותה לחקלאות מודרנית (MAF)<ref></ref> המקדמת חדשנות ויזמות בעולם הפודטק. עד ל-1 בדצמבר 2019 כיהנה כיו"ר הדירקטוריון של מוניציפל בנק בע"מ. בשנים 2009 ועד 2018 כיהנה כסמנכ"לית וחברת הנהלה בפרופאונד בית השקעות. בשנים 2008 ועד 2013 הייתה חברת מועצה בעיריית מודיעין מכבים רעות.

ביולי 2024 שיפמן השתתפה בעונה 8 של תוכנית המציאות בואו לאכול איתי בערוץ כאן 11.

== ביוגרפיה ==
שיפמן נולדה בבני ברק לאליהו ולאסתר פינץ. בעלת תואר שני במשפטים לבוגרי מנהל עסקים, אוניברסיטת בר-אילן, תואר ראשון בהצטיינות במנהל עסקים מהמכללה למנהל, ותואר ראשון במדעי החברה מאוניברסיטת בר-אילן. בשנת 1991 החלה את דרכה המקצועית כבנקאית ומומחית פיננסית בשוק ההון, ועבדה בקבוצת בנק מזרחי טפחות, סיטיבנק ישראל ובנק לאומי לישראל.

בשנת 2009 הצטרפה שיפמן לחברת פרופאונד בית השקעות בע"מ, בו היא כיהנה כסמנכ"לית וחברת הנהלה, מנהלת לקוחות פרימיום עתירי הון, ואחראית רגולציה, זאת עד לשנת 2018. לשיפמן רישיון בניהול תיקי השקעות (מותלה מרצון) מטעם הרשות לניירות ערך.

במהלך שנת 2007, שיפמן ייסדה וכיהנה כיו"ר ארגון התנדבותי בשם "החסידה - מעגל תמיכה ליולדות". הארגון פועל בעיר מודיעין והסביבה. בעקבות פרויקט זה זכתה בתואר אחת מהנשים מובילות שינוי בישראל לשנת 2007 של מגזין TheMarker Woman.

בשנים 2008 עד 2013 כיהנה שיפמן כחברת מועצה בעיריית מודיעין מכבים רעות מטעם סיעת הירוקים. היא החזיקה בתיק איכות הסביבה ותיק קידום מעמד האישה. כמו כן, כיהנה כדירקטורית בהיכל התרבות מודיעין-מכבים-רעות.

בשנים 2014 עד 2016 שיפמן כיהנה כחברת דירקטוריון חיצונית, נציגת הציבור, בחברה הכלכלית לפיתוח מודיעין.

החל מה-31 באוגוסט 2016 ועד ה-1 בדצמבר 2019 כיהנה שיפמן כחברת דירקטוריון חיצונית במוניציפל בנק בע"מ (כהגדרתה בהוראה 301 להוראות ניהול בנקאי תקין של בנק ישראל). ב-17 באפריל 2018, נבחרה לכהן כיו"ר הדירקטוריון של הבנק. ב-1 בדצמבר 2019 הבנק התמזג לתוך מרכנתיל דיסקונט. החל מה-1 בינואר 2022, שיפמן מכהנת כדירקטורית בבנק מרכנתיל דיסקונט.

שיפמן מתגוררת במודיעין מכבים רעות, נשואה למיכאל ולהם שלושה בנים.

== קישורים חיצוניים ==
*[https://www.munibank.co.il/heb/About/Management/ חברי דירקטוריון מוניציפל בנק בע"מ]
*[https://ksh.org.il/about/חברי-הדירקטוריון/ חברי דירקטוריון קרן שמש (חל"צ)]

== הערות שוליים ==

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:דירקטורים ישראלים
קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:משתתפי בואו לאכול איתי (ישראל)
יחסי סן מרינו – קולומביה

יחסי סן מרינו-קולומביה הם היחסים הדיפלומטיים שבין הרפובליקה המרוממת של סן מרינו לבין רפובליקת קולומביה.

== היסטוריה ==
בין המדינות קיימים יחסים דיפלומטיים רגילים מאז 18 במרץ 2002. בין המדינות אין יחסים כלכליים כלל.

== ייצוג ==

* סן מרינו אינה מיוצגת בקולומביה באף דרג, הן בדרג השגרירות והן בדרג הקונסולרי.
* קולומביה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קולומביה בסן מרינו נמצאת ברומא, בירת איטליה.

== הערות שוליים ==
הקהילה הווירטואלית (ספר)

הקהילה הווירטואלית (באנגלית: The Virtual Community) הוא ספר משנת 1993 על קהילות וירטואליות שנכתב על ידי הווארד ריינגולד. ריינגולד הוא אחד החברים המקוריים של הרשת הקדומה "הבאר" (The Well). בשנת 2000, פורסמה מהדורה שנייה של הספר ונוסף לו פרק מסכם חדש (בהוצאת MIT - המכון הטכנולוגי של מסצ'וסטס). בפרק זה הוא מביט לאחור וסוקר את השינויים שחלו בקשרים החברתיים כעת משיותר ויותר אנשים מחוברים לרשת.

הדיון בספר חובק מספר נושאים שקשורים לניסיונו של ריינגולד, החל מחוויותיו ברשת "הבאר", דרך התנסויות שונות בתחום תקשרות מתווכת מחשב (CMC) וכלה בכאלו הנוגעות לתחום קבוצות חברתיות ונושאים הקשורים לכך במדעי המחשב. בספרו הוא מזכיר טכנולוגיות כגון, קבוצות דיון, צינוק מרובה משתמשים () ואלו שבאו בעקבותיהן, ו־, או IRC ושאר חדרי צ'ט ורשימות הודעות דואר.

ריינגולד דן בהשלכות החיוביות והשליליות של הצטרפות לקהילות וירטואליות שלדידו, הן אמיתיות וניתן ליצור בהן קשר חברתי בדיוק כפי שבכל קהילה ממשית אחרת והיחס של אנשים לזה לזה בקהילה שכזו זהה. 

ריינגולד גם מציין את היתרונות שבהשתייכות לקהילה וירטואלית בהתמקדו על בריאות נפשית, של היחיד ושל החברה כאחד.

==הערות שוליים==

קטגוריה:תרבות אינטרנט
קטגוריה:ספרי 1993
קטגוריה:רשתות חברתיות
יחסי סן מרינו – קובה

יחסי סן מרינו-קובה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של קובה.

== סקירה כללית ==
היחסים הקונסולריים הרשמיים בין סן מרינו לקובה כוננו ב-22 בנובמבר 1982. רק לאחר 14 שנים, כוננו היחסים הדיפלומטיים הרשמיים בין המדינות, ב-28 במאי 1996.

ב-13 ביולי 2004, נחתם הסכם בין משרד החוץ של קובה לבין מזכירות המדינה לענייני חוץ של סן מרינו, על ביצועם של משפטים פליליים בין המדינות. ב-24 באוקטובר 2016, נחתם הסכם על שיתוף פעולה תרבותי ומדעי בין משרד החינוך והתרבות של סן מרינו ומשרד התרבות של קובה.

== ייצוג ==

* סן מרינו מיוצגת בקובה על ידי הקונסוליה הכללית בהוואנה.
* קובה מיוצגת בסן מרינו על ידי שגרירות בסן מרינו.

== הערות שוליים ==
צבי מניקר

צבי מניקר (נולד ב-1964) הוא צ'מבליסט, עוגבן, פסנתרן ומוזיקולוג ישראלי המתמחה בביצוע אותנטי.

==ביוגרפיה==
מניקר נולד במוסקבה בברית המועצות למשפחה יהודית ועלה לישראל עם משפחתו כשהיה בן שבע. בגיל 15 החל את לימודיו באוניברסיטת מוצרטיאום. את שירותו הצבאי בצה"ל עשה כחובש.

עם שחרורו מצה"ל החל את לימודיו בקונסרבטוריון שבאוניברסיטה לאומנויות ציריך. בין מוריו נמנים ניקולאוס הרנונקור, ויוהאן זונלייטנר. בהמשך התמחה מניקר בביצוע אותנטי בהדרכתו של מלקום בילסון באוניברסיטת קורנל, שם גם השלים בשנת 2001 את לימודי הדוקטורט שלו. הדיסרטציה שלו עסקה בפרקטיקות ביצוע ביצירותיו של שופן לפסנתר.

עיסוקו של מניקר במוזיקולוגיה פורה בכל הקשור לשאלות מעשיות בביצוע היסטורי בכלי מקלדת.

ב-1997 לקח חלק ביוזמתו של בילסון, מורו, בהקלטה נודעת של כל הסונאטות לפסנתר מאת בטהובן על פסנתרים מקוריים בני תקופת הלחנת כל סונטה.

בשנת 2015 יסד מניקר את פסטיבל "ימי מוצארט" בישראל, גרסה של הפסטיבל שנוסד ב-1997 בגרמניה. בשנת 2018 נערך הפסטיבל בשנית, גם כן בניהולו של מניקר. במסגרת הפסטיבל היה בין מייסדי "תזמורת מוצארט הישראלית".

מניקר לימד ביצוע בצ'מבלו באוניברסיטת דיוק וכן הוא מרצה תקופה ממושכת באקדמיה למוזיקה בירושלים. מניקר היה מרצה גם בבית הספר הגבוה למוזיקה ולתיאטרון בלייפציג.

מאז 1999 מחזיק במשרת פרופסור לצ'מבלו ו"מוזיקה מוקדמת" בבית הספר הגבוה בהנובר.

==קישורים חיצוניים==

* [http://www.bach-cantatas.com/Bio/Meniker-Zvi.htm על מניקר באתר "קנטטות-באך"]
* 

==הערות שוליים==

קטגוריה:מוזיקולוגים
קטגוריה:סגל אוניברסיטאות בגרמניה
קטגוריה:בוגרי אוניברסיטת מוצרטיאום
קטגוריה:בוגרי אוניברסיטת קורנל
קטגוריה:ישראלים שנולדו ב-1964
מארק תאצ'ר

מארק תאצ'ר פיינגולד (בספרדית: Mark Tacher Feingold נולד ב-15 בספטמבר 1977) הוא מנחה טלוויזיה, זמר, שחקן ודוגמן יהודי-מקסיקני .

==קורות חיים==
תאצ'ר נולד במקסיקו סיטי, מקסיקו, למשפחה יהודית בת חמש נפשות, הוריו הם רופאי שיניים, ויש לו שני אחים, האחד מנהל עסקים והשני הוא אלן תאצ'ר גם הוא מנחה טלוויזיה,
תאצ'ר למד משחק בין השנים 1997 עד 1999 במרכז ההדרכה של TV Azteca במקסיקו וסיים אותו בהצטיינות, הוא גם למד מוזיקה, שירה גיטרה ולימודי DJ באקדמיה G. Martell במקסיקו.

תאצ'ר דובר שלוש שפות ספרדית אנגלית ועברית.

== קריירה ==
את דרכו המקצועית במשחק ובטלוויזיה התחיל תאצ'ר בחברת ההפקות של "TV Azteca" שהשתתף בשנת 1998 בטלנובלה "פרלה" בתפקיד אלפרדו.
באותה שנה גילם את דמותו של חואן קרלוס בטלנובלה "שלוש פעמים סופיה", 

בשנת 1999 שיחק את דמותו של לאו אגילר בטלנובלה "דברי איתי אהבה" שם שיחק לצד מאוריסיו אוכמן. 

בשנת 2000 גילם את דמותו של אדוארדו בטלנובלה "דוד אלברטו".

בשנת 2001 גילם את דמותו של תדאו בטלנובלה "מהי אהבה", שם שיחק לצידם של קלאודיה רמירז ומישל בראון. 

בשנת 2002 השתתף בטלנובלה "Súbete a mi moto" שם גילם את דמותו של פפה.

בשנים 2004 עד 2009 השתתף תאצ'ר במספר סדרות מחוץ למקסיקו, הוא השתתף במספר תפקידים בטלוויזיה הוונצואלית והקולומביאנית ולאחר מכן בשנת 2009
שב לשחק במקסיקו כשחתם בחברת "טלוויסה" באותה שנה השתתף בטלנובלה "קיץ של אהבה" לצידם של דולסה מריה וגונסלו גרסיה ויוואנקו שם גילם את דמותו של דאנטה. גם התארח לשלושה פרקים בטלנובלה "נשמת הברזל" בהשתתפותה של אנג'ליק בויר. 

בשנת 2010 שיחק לצידה של סופי אלכסנדר בטלנובלה "לשוב לאהוב" שם גילם את דמותו של חורחה. באותה שנה השתתף גם בטלנובלה
"אהבה מנצחת" לצידם של מאיטה פרוני וויליאם לוי.

בשנת 2012 שיחק את דמותו של גאל בטלנובלה "תהום של תשוקה" לצידם של דוד ספדה ואנג'ליק בויר. 

בשנת 2015 כיכב בטלנובלה "רק אלוהים סולח" שם גילם את דמותו של מתאו לופז גוריירה פואנטס. 

בשנת 2016 גילם את דמותו של ניקולס בטלנובלה "Mujeres de negro". 

בשנת 2017 גילם את דמותו של לאון סראנו בטלנובלה "El bienamado".

בשנים 2017-2018 השתתף לצידם של סבסטיאן רולי ומאיטה פרוני בטלנובלה "אב לכל אם" (papa a toda madre), שם שיחק את דמותו של פביאן. 

בשנת 2019 הצטרף לעונה השנייה של סדרת הפשע האמריקאית בכיכובה של קייט דל קסטיו "מלכת הדרום" מבית טלמונדו בתפקיד של אלחנדרו אלקאלה.

בשנת 2021 החל לשחק בסדרת הקומדיה המקסיקנית "עושות שכונה" בתור ארנסטו לצד אנה לאייבסקה; שעלתה בבכורה ב-7 ביולי 2021 בשירות נטפליקס. בהמשך, פורסם כי תעלה עונה שנייה.

בשנים 2022 - 2023 שיחק בשני פרקים של סדרת האנתולוגיה "Amores que engañan"של ערוץ לייפטיים הלטיני. 

בשנים 2023 - 2024 שיחק בתפקיד חוזר בטלנובלה "El maleficio" בתור אלברו קמפוס, לצדם של מרלן פבלה ופרננדו קולונגה. 

== חיים אישיים ==
בשנות ה-90 ניהל מארק מערכת יחסים עם השחקנית כריסטינה אלאטורה, לאחר שנפרד ממנה ניהל מערכת יחסים עם השחקנית ונסה אקוסטה אותה הכיר על סט הצילומים של הסדרה "Súbete a mi moto"

נכון לשנת 2018 מנהל תאצ'ר מערכת יחסים עם השחקנית המקסיקנית סינתיה אלסקו.

==קישורים חיצוניים==

* 

קטגוריה:שחקני קולנוע וטלוויזיה מקסיקנים
קטגוריה:שחקני קולנוע וטלוויזיה יהודים
קטגוריה:יהודים מקסיקנים
קטגוריה:זמרים מקסיקנים
קטגוריה:זמרים יהודים
קטגוריה:דוגמנים מקסיקנים
קטגוריה:דוגמנים יהודים
קטגוריה:מנחי טלוויזיה
קטגוריה:מנחי טלוויזיה יהודים
קטגוריה:מקסיקנים שנולדו ב-1977
Dress You Up

"Dress You Up" (בעברית: "לְהַלְבִּישׁ אוֹתְךָ") הוא סינגל של הזמרת-יוצרת האמריקאית מדונה מתוך אלבומה השני, Like a Virgin. השיר יצא כסינגל האחרון מהאלבום ב-24 ביולי 1985, בהוצאת חברות התקליטים וורנר רקורדס וסייר רקורדס.

השיר הגיע למקום החמישי במצעד הבילבורד הוט 100.

== רקע וכתיבה ==
השיר נכתב על ידי אנדראה לרוסו ופגי סטנזיאלה והופק על ידי נייל רוג'רס. אף על פי שמדונה לא כתבה את השיר בעצמה היא אהבה את המילים שלו ולכן החליטה להכניס אותו לאלבום.

מבחינה מוזיקלית השיר הוא שיר דאנס-פופ. מבחינת מכשור בשיר יש שילוב של תוף וגיטרה, כולל סולו גיטרה של מפיק השיר. מילות השיר הן מילות מטאפוריות שמשוות אהבה ותשוקה להלבשה ואופנה. הקליפ הרשמי לשיר מציג את מדונה מופיעה עם השיר במהלך סיבוב ההופעות הראשון שלה.

== ביקורות והצלחה ==
השיר זכה לביקורות חיוביות ואף זכה להצלחה כאשר הגיע למקום החמישי בארצות הברית והפך לשיר השישי שלה לעשות זאת. בנוסף הוא הגיע גם לעשירייה הראשונה גם באוסטרליה, בלגיה, קנדה, אירלנד, ניו זילנד והממלכה המאוחדת.

באופן כללי הוא זכה להצלחה באירופה כאשר הגיע למקום השישי במצעד האירופאי הכללי. השיר בוצע בארבעה מסיבובי ההופעות שלה, אשר האחרון שבהם היה "Rebel Heart Tour" (2015–2016). בעקבות אופיו המיני של השיר הוא סומן בארצות הברית כשיר שלא מומלץ לשמיעה לילדים על ידי "Parents Music Resource Center".

== מיקומי שיא ==

== נתוני מכירות ==
{| class="wikitable sortable"
|-
!מקום
!תארים
!מכירות
|-
!הממלכה המאוחדת (BPI)
|כסף
|210,000
|-
!יפן (Oricon Charts)
|
|11,800
|-
! colspan="3" |סיכום
|-
!בכל העולם
|
|1,780,000
|}

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1985
קטגוריה:שירי מדונה
קטגוריה:שירים באנגלית
קטגוריה:שירים שהופקו על ידי נייל רוג'רס
קטגוריה:שירים על ביגוד ואופנה
קטגוריה:שירים על מיניות
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
יחסי סן מרינו – פרו

סגן שר החוץ הפרואני פרננדו רוחס סמנס (מימין) נפגש עם שגריר סן מרינו בפרו פרנצ'סקו בונגרה, 2013
יחסי סן מרינו-פרו הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרו.

== סקירה כללית ==
היחסים הדיפלומטיים שבין סן מרינו לפרו כוננו ב-24 בפברואר 2005. ב-19 בספטמבר 2013 נחתם הסכם דו-צדדי בין שתי המדינות בנוגע לחימום הקשר בין שתי המדינות ברמה התאורטית ותחילת שיתופי פעולה בתחומים שונים בעלי עניין משותף ברמה המעשית.

== יחסים כלכליים ==
בשנת 2016, הייצוא של סן מרינו אל פרו הסתכם ב-89.4 אלף דולר. סן מרינו ייצאה בעיקר חלקי מכונות, חומרי פלסטיק, מוצרי יופי, גומי ועוד.

== ייצוג ==
* סן מרינו אינה מיוצגת בפרו באף דרג, הן בדרג השגרירות והן בדרג הקונסולרי.
* פרו אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של פרו בסן מרינו נמצאת ברומא, בירת איטליה.

==קישורים חיצוניים==

== הערות שוליים ==
ליליינשטרנוס

ליליֶינשטֶרנוס (שם מדעי: Liliensternus) הוא סוג של דינוזאור תרופוד טורף שחי בסוף תור הטריאס, כ-228–201 מיליון שנה לפני זמננו. זהו אחד מתרופודי הטריאס הידועים ביותר באירופה והגדול ביותר שנמצא. הוא קרוי על שם החוקר הוגו רול פון ליליינשטרן (Hugo Rühle von Lilienstern). מאובני הדינוזאור הלטיכוזאורוס נחשבו כשייכים אליו בתחילה.

יצור זה הגיע לאורך של 5.15 מ' ושקל עד 127 ק"ג (על פי חישובים אחרים, הוא הגיע לאורך 5.2 מ' ושקל עד 200 ק"ג). הוא היה בעל גולגולת צרה עם "קסדה" הדומה לקסדתו של הדילופוזאורוס מתור היורה. היו לו לסתות חזקות ועצמות ירכיים קצרות יותר, והוא היה שונה מהדילופוזאורוס וקרוב יותר לצלופיזיס, מראשוני הדינוזאורים.

עצמות היצור נמצאו בשווייץ ובגרמניה בחפירות שבהן נמצאו עצמות מקוטעות שכנראה היו שייכות לשני יצורים. ייתכן שהשלדים היו של צעירים עקב הסתעפות החוליות.

היצור היה טורף גדול בזמנו, וניזון מאוכלי-עשב גדולים כמו הפלטאוזאורוס וכן מכמה תרופודים וזוחלים אחרים.

== גלריה ==
<gallery widths=150 heights=150>
Liliensternus liliensterni.JPG
Liliensternus abelov2014.jpg
Liliensternus NT.jpg|ליליינשטרנוס מנסה לתפוס פטרוזאור, איור
Liliensternus.jpg
</gallery>

== קישורים חיצוניים ==

קטגוריה:תרופודה
קטגוריה:דינוזאורים שחיו בטריאס עליון באירופה
קטגוריה:מאובני טקסונים שתוארו ב-1984
אלפדון

אלפדון (שם מדעי: Alphadon; מילולית: "שן ראשונה") הוא סוג של יונק כיס נכחד שחי בסוף הקרטיקון בעידן המזוזואיקון.

== מאפיינים ==
יונק קדום זה התגלה ב-1929 על ידי החוקר ג'ורג' גיילורד סימפסון. מאובני האפלודון התגלו באמריקה הצפונית (בקנדה וארצות הברית) והכילו רק שיניים.

לא קיים מידע רב אודות האפלודון, אך משערים שהגיע לאורך 30 ס"מ ואורח חייו דמה לאופוסום המודרני. הוא היה שוכן עצים או חי במחילות בדומה למכרסמים, ועל פי מבנה שיניו היה אוכל-כול שניזון מפירות, בשר וחרקים. כדי לשרוד מול דינוזאורים טורפים היה כל הנראה פעיל לילה ומטפס על עצים. ייתכן שניזון מביצי דינוזאורים מסוימים.

==מינים==
בסוג אלפדון תשעה מינים ידועים:
*A. marshi
*A. wilsoni
*A. halleyi
*A. attaragos
*A. sahnii
*A. clemensi
* A. lillegraveni
*A. perexiguus
*A. eatoni

== בתרבות ==
יונק זה הופיע בסרט ללכת בין דינוזאורים ובמשחק ללכת עם דינוזאורים.

==ראו גם==
*דלתתרידיום - יונק דומה מאותה קבוצה שחי בקרטיקון במונגוליה

== קישורים חיצוניים ==

קטגוריה:בעלי חיים שתוארו ב-1927
קטגוריה:טקסונים שתוארו בידי ג'ורג' גיילורד סימפסון
קטגוריה:מטאתרים פרהיסטוריים
קטגוריה:יונקים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1927
פרוגנתודון

פרוגנתודון (שם מדעי: Prognathodon; משמעות השם: "שן קדמית". בעבר נקרא: Dollosaurus) הוא סוג של זוחל ימי ממשפחת המוזאזאוריים שחי בסוף הקרטיקון לפני 83.6-66 מיליון שנה.

== מאפיינים ==
מאובניו של זוחל ימי זה נתגלו באמריקה הצפונית, אירופה, צפון אפריקה, ניו זילנד והמזרח התיכון. בשל ההבדלים המובהקים ביניהם והמצב החלקי בו נתגלו רבים מהמינים, מצוי הסיווג המדויק שלהם תחת הסוג פרוגנתודון במחלוקת.

הפרוגנתודון היה טורף באורך עשרה מטרים, כאשר אצל המינים הגדולים ביותר הגיע אורך הגולגולת הגדולה ביותר ל-140 ס"מ, אך מינים רבים היו קטנים יותר ונמצאו רק שלדים מפורקים שלהם. במבנהו דמה הפרוגנתודון למוסזאורוס והיה קרובו. המאפיין הבולט ביותר של זוחל זה הוא מספר טבעות גדולות לאורך הרשתית שהגנו על עיניו. לפרוגנתודון היו זוג סנפירי חזה גדולים, זוג סנפירי שת קטנים וזנב גדול וגמיש בעל סנפיר גבוה בקצהו. הלסתות היו ישרות ומלאות שיניים חדות וישרות שנועדו לשבור עצמים קשים.

הפרוגנתודון היה צייד ימי, שככל הנראה ניזון מרכיכות כמו צדפות, חלזונות ואמוניטים בעלי שריון קשה. אחרים חושבים שהוא ניזון דווקא ממגוון דגים ומזוחלי ים, כגון צבי ים, פליוזאורים ואף ממוסזאורים אחרים. כמו כן הוא ניזון מטרף יבשתי שנפל למים.

== בתרבות ==
זוחל ימי זה הופיע במשחק עולם היורה: המשחק ובסרטים Sea Rex 3D ונדידת הדינוזאורים.

== קישורים חיצוניים ==

== הערות שוליים ==

קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:מוסזאורים שחיו באסיה
קטגוריה:מוסזאורים שחיו באירופה
קטגוריה:מוסזאורים שחיו באוקיאניה
קטגוריה:מוסזאורים שחיו באפריקה
טרכיאה (דינוזאור)

טרכיאה (שם מדעי: Tarchia) הוא סוג של דינוזאור ממשפחת האנקילוזאוריים שחי בתקופת קרטיקון עליון לפני 75-70 מיליון שנה. מאובניו נמצאו בערבות מונגוליה ב-1977 ותוארו על ידי החוקרת טרזה מריאנסקה.

== מאפיינים ==
יצור זה הגיע לאורך 8 מ' והיה האנקילוזאור האסייתי הגדול ביותר ואולם גולגולתו הגיע לאורך של 40 ס"מ בלבד. מראהו התבסס על דמיון לדיפולוזאורוס (Dyoplosaurus). ליצור זה היה גוף גדול, כתפיים ורגליים נמוכות ושריון גרמי לאורך הגוף שכוסה בבליטות קוצניות. בקצה הזנב הייתה אלה כבדה שהגנה עליו מטורפים. הראש היה בעל מקור קרני ושיניים קטנות ומאחורי הלחי היו 2 דוקרנים גדולים. הגולגולת כוסתה שריון והייתה משוריינת.

היצור חי בערבות של מונגוליה הקדומות וייתכן שאף במדבר, ורעה צמחייה לצד אוכלי עשב נוספים כמו הזאורולופוס. אויבו העיקרי היה הטרבוזאורוס.

== בתרבות ==
*דינוזאור זה הופיע בסרט דינוזאור בחיים! שם פרט אחד מותקף על ידי טרבוזאורוס.
*בנוסף הוא מופיע בסדרה האמת על דינוזאורים רצחניים ובמשחק ללכת עם דינוזאורים.

==קישורים חיצוניים==

<gallery>
Палеонтологический музей Орлова (20221008150050).jpg
Tarchia tumanovae.png
Dinosauria - Saichania 02.jpg
Tarchia gigantea skull front 4.JPG
Tarbosaurus attacking Saurolophus.jpg|איור של טרכיאה לצד טרבוזאורוסים, זאורולופוסים וגלימימוסים.
</gallery>

קטגוריה:בעלי חיים שתוארו ב-1977
קטגוריה:אנקילוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי טרזה מריאנסקה
קטגוריה:מאובני טקסונים שתוארו ב-1977
אגתאומס

אגתאומס (Agathaumas) הוא סוג מוטל בספק של דינוזאור ממשפחת הצרטופסיים שחי באמריקה הצפונית לפני 66 מיליון שנה. הוא היה הצרטופסיד הראשון שקיבל שם מדעי, אך לא ידוע עליו הרבה. מאובניו התגלו לראשונה בוויומינג ב-1872 על ידי אדוארד דרינקר קופ. מאובנים נוספי התגלו בתצורת מוריסון.

יצור זה תואר כדומה לסטירקוזאורוס ובכמה ציורים היה דומה למונוקלוניוס מקורנן בכבדות. משערים שהוא הגיע לאורך ושקל 6 טונות. בגופו הוא דמה במראה לטריצרטופס ויש המעריכים שהיו אותו יצור.

כנראה שמאובניו דומים מאוד למאובני הטריצרטופס ולצרטופסידים דומים ואפילו למאובני דינוזאורים אחרים כמו הצטיוזאורוס, כך שיכול להיות שמאובנים רבים שהיו משויכים אליו, בוטלו. בשל כך ובשל חוסר היכולת להגדירו במדויק מהמאובנים שנמצאו האגתאומס מוגדר כ"טקסון מוטל בספק" (Nomen dubium).

== קישורים חיצוניים ==

קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
קטגוריה:כסמוזאורים
קטגוריה:טקסונים שנויים במחלוקת
קטגוריה:מאובני טקסונים שתוארו ב-1872
אנטוסוכוס

אנטוסוכוס (שם מדעי: Anatosuchus; משמעות השם: "תנין ברווז") הוא סוג של זוחל נכחד הקרוב לתנינים מתקופת הקרטיקון. מאובניו נמצאו בניז'ר שבמדבר סהרה.

היצור התגלה בחפירות שנערכו ב־2003, על ידי החוקר האמריקני פאול סרנט, מטעם נשיונל ג'יאוגרפיק, שם הוא נמצא לצד עוד דמויי-תנינים כמו הקפרוסוכוס (תנין חזיר הבר) הקטלני והלגנוסוכוס ("תנין הפנקייק").

היה זה יצור קטן שאורכו הגיע ל־70 ס"מ. הוא נע על ארבע רגליים שהיו ממוקמות מתחת לגופו. היו לו לסתות שטוחות, חסרות שיניים ורחבות שהזכירו מקור של ברווז. בתחילה נחשב לסוג של זוחל מסוג Comahuesuchus שקרוב לתנינים המודרניים, אך בהמשך הופרד לסוג אחר. הוא דמה לארריפסוכוס שהיה קרוב אליו ואולי חי בצורה דומה.

למרות מראהו, כך נראה ממבנה הלסתות, הוא כנראה ניזון מבעלי חיים מימיים, אותם לכד ממארב בדומה לאנפות.

==קישורים חיצוניים==

קטגוריה:בעלי חיים שחיו בקרטיקון תחתון באפריקה
קטגוריה:דמויי תנינאים מהקרטיקון
קטגוריה:ניז'ר: מאובנים
קטגוריה:טקסונים שהתפתחו בקרטיקון תחתון
באלאור (דינוזאור)

באלאור (שם מדעי: Balaur) הוא סוג של דינוזאור ממשפחת הדרומאוזאוריים שבקבוצת התרופודה מתקופת קרטיקון עליון שחי לפני 70 מיליון שנה ומאובניו התגלו ברומניה. הוא קרוי על שם היצור האגדי באלאור ממיתולוגיה רומנית, דרקון גדול וקטלני שעצמותיו נחשבו לעצמות הדרקון. נמצאו רק שני מאובנים שלו והם גדולים מהרבה מקרוביו לקבוצת הפאראבס.

בתקופתו הוא חי על אי עתיק בשם "האצג", שם נמצאת היום העיר האטג ברומניה. אי זה שנמצא בים תטיס העתיק שם חיו הרבה דינוזאורים שעברו ענקיות איים או גמדות איים כמו דמוי-ההדרוזאור תלמטוזאורוס והזאורופודים מגיארוזאורוס ופאלודיטיטאן.

היצור הגיע לאורך 1.8-2 מ' והיה דומה במראהו לעוף בעל נוצות יבשתי. היו לו גפיים חזקות בעלות טפרים קשים, זנב ארוך ומנוצה. הטפרים של הידיים הקדמיות כללו 2 טפרים קצרים שכוסו בנוצות בדומה לארכאופטריקס והראש היה עבה ובעל לסתות קצרות. לא ברור אך ייתכן שהיה לו דם חם, דבר שעזר לו לצוד ביערות בלילה.

היצור היה איטי וייתכן שחי בין העצים. הוא לא יכל לעוף אך היה מאבותיהם של העופות המודרניים.

== בתרבות ==
דינוזאור זה הופיע בסדרה כוכב הדינוזאורים.

== קישורים חיצוניים ==

קטגוריה:דרומאוזאוריים
קטגוריה:דינוזאורים שחיו בקרטיקון עליון באירופה
קטגוריה:טקסונים שתוארו בידי סטיבן ל. ברוסאט
קטגוריה:מאובני טקסונים שתוארו ב-2010
אלכסורניס

אלכסורניס (שם מדעי: Alexornis) הוא סוג של עוף נכחד מהקבוצה אננטיאורניתס שחי בקרטיקון העליון, לפני 73 מיליון שנה. מאובניו נתגלו בבאחה קליפורניה, מקסיקו. שמו ניתן לו על שם החוקר אלכסנדר וטמור (מילולית "Alex" - אלכסנדר וטמור , "Ornis" - עוף, העוף של אלכסנדר).

האלכסורניס הוא עוף קדום בעל שיניים שהיה בגודל של דרור, ממנו נמצאו עצמות כתף, כנפיים ורגליים, אך ללא גולגולת. רוב עופות הקרטיקון היו עופות ימיים למעט האלכסורניס והגוביפטריקס (Gobipteryx).

תחילה נחשב האלכסורניס לדמוי עוף מודרני, שהיה קשור לכחלאים או לנקראים, אך מבנה עצמות השכם דמה לעופות קרטיקוניים, והוא סווג מחדש.

האלכסורניס חי ביבשה, בסוף הקרטיקון, וככל הנראה היה אוכל חרקים או אוכל כל.

==בתרבות==
האלכסורניס מופיע בסרט מבית ה-BBC, "ללכת בין דינוזאורים", בתור העוף אלכס, המקביל הקרטיקוני לעורב מההווה. אלכס הוא דמות המספר בסרט ושם רוכב על גבו של פכירינוזאורוס. עלילת הסרט מתוארת בקנדה של הקרטיקון, אף שהאלכסורניס נמצא בחפירות במקסיקו ולכן ניתן לו מבטא מקסיקני. יוצרי הסדרה יצרו את מראהו על פי מיני עופות דומים מתקופתו.

בנוסף הוא מופיע במשחק ללכת עם דינוזאורים. 

==ראו גם==
*קונכואורניס - מעופף דומה מספרד

== קישורים חיצוניים ==

קטגוריה:אננטיאורניתס
קטגוריה:עופות שחיו בקרטיקון עליון
קטגוריה:מקסיקו: מאובנים
קטגוריה:עופות שחיו בקרטיקון עליון באמריקה הצפונית
יחסי בחריין – סן מרינו

יחסי בחריין–סן מרינו הם מערכת היחסים המורכבת בין ממלכת בחריין ובין הרפובליקה המרוממת של סן מרינו. שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים ויש יחסים כלכליים בין המדינות ושיתוף פעולה במגוון תחומים.

== ייצוג ==
* סן מרינו אינה מיוצגת בבחריין בשום דרג, הן בדרג השגרירות והן בדרג הקונסולרי. 
* בחריין אינה מיוצגת בסן מרינו בשום דרג, הן בדרג השגרירות והן בדרג הקונסולרי. כאמור, לשתי המדינות אין יחסים דיפלומטיים רשמיים, אך דה פקטו, יכולים אזרחי סן מרינו לגשת לשגרירות הבחריינית באיטליה ולקבל שם שירותים קונסולריים.

== יחסים כלכליים ==
סן מרינו ייצאה לבחריין בשנת 2015 סחורה בסך 89.3 אלף דולר אמריקאי. בחריין ייצאה לסן מרינו בשנת 2010 סחורה בשווי 45.7 אלף דולר אמריקאי.

==קישורים חיצוניים==

== הערות שוליים ==
יחסי סן מרינו – פרגוואי

יחסי סן מרינו-פרגוואי הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרגוואי.

== סקירה כללית ==
היחסים הדיפלומטיים הרשמיים בין סן מרינו לפרגוואי כוננו ב-14 במאי 2002.

== יחסים כלכליים ==
בשנת 2016, הייצוא של סן מרינו אל פרגוואי הסתכם ב-3.83 אלף דולר. הייצוא של סן מרינו כלל מכונות שטיפה, מוצרי אלקטרוניקה וגומי.

== ייצוג ==

* סן מרינו אינה מיוצגת בפרגוואי באף דרג, הן בדרג השגרירות והן בדרג הקונסולרי.
* פרגוואי אינה מיוצגת בסן מרינו באף דרג, הן בדרג השגרירות והן בדרג הקונסולרי.

== הערות שוליים ==
יחסי ירדן – סן מרינו

יחסי ירדן–סן מרינו הם היחסים הדיפלומטיים הרשמיים שבין הממלכה ההאשמית הירדנית לבין הרפובליקה המרוממת של סן מרינו.

== ייצוג ==
* ירדן אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות הירדנית האמונה על סן מרינו היא זו שנמצאת ברומא, בירת איטליה.
* סן מרינו אינה מיוצגת בירדן בשום דרג, הן בדרג השגרירות והן בדרג הקונסולרי.

== הסכמים דיפלומטיים ==
בין שתי המדינות נחתם הסכם דיפלומטי אחד בלבד:
* הסכם דיפלומטי בנוגע לכינון יחסים דיפלומטיים רשמיים בין הרפובליקה המרוממת של סן מרינו לבין הממלכה ההאשמית הירדנית - 13 ביולי 1992.

== הערות שוליים ==
יחסי סן מרינו – פנמה

יחסי סן מרינו-פנמה הם היחסים הדיפלומטיים שבין הרפובליקה המרוממת של סן מרינו לבין הרפובליקה של פנמה.

== סקירה כללית ==
היחסים הקונסולריים הרשמיים בין סן מרינו לבין פנמה כוננו ב-13 במרץ 1965. היחסים הדיפלומטיים בין המדינות כוננו ב-10 ביולי 2003.

== יחסים כלכליים ==
בשנת 2010, סך הייצוא של פנמה אל סן מרינו הסתכם ב-51.4 אלף דולר, פנמה ייצאה בעיקר בגדי הלבשה. בשנת 2011, סך הייצוא של סן מרינו אל פנמה הסתכם ב-65.5 אלף דולר, סן מרינו ייצאה בעיקר מים בטעמים.

== ייצוג ==

* סן מרינו מיוצגת בפנמה על ידי שגרירות בפנמה סיטי, בירתה של פנמה. 
* פנמה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קולומביה בסן מרינו נמצאת בטורינו, איטליה.

== הערות שוליים ==
דוד ארן

דוד (בורי) אֶרֶן (אֶרֶנרַייך) (16 בדצמבר 1916 – 17 ביולי 2013) היה מבקר ספרות, מסאי ומתרגם ישראלי, איש קיבוץ גת.

==ביוגרפיה==
דוד ארנרייך, בן מוריץ (משה) ויוזפינה, נולד בדצמבר 1916 בווינה בירת אוסטריה. בשנת 1938, בעת סיפוח אוסטריה לרייך השלישי, עלה לארץ ישראל. בארץ היה לחבר קיבוץ גת. פרסם מסות וביקורת ספרות ב"אורלוגין", "הדים", "משא", "על המשמר" ועוד.

נפטר בשנת 2013, ונקבר בקיבוצו גת.

==ספריו==
* דוד ארן, עם שירים ומשוררים, תל אביב: ספרית פועלים, תשמ"ג 1983. (על אברהם בן יצחק, דוד פוגל, לאה גולדברג, עוזר רבין, ט. כרמי, טוביה ריבנר, דן פגיס, גד אביאסף, זלדה, יהודה עמיחי, נתן זך, יהודית כפרי, מירה מאיר, א. עלי, רבקה אולמן)

===תרגום===
* גוטהולד אפרים לסינג, לאוקואון, או, על גבולי הציור והשירה : עם הארות-אגב לעניינים שונים של תולדות האמנות העתיקה, עברית: דוד ארן, אחרית-דבר מ. פזי, תל אביב: ספרית פועלים ("טעמים: מבחר כתבי-מופת באסתטיקה"), תשמ"ג 1983.
* פרידריך שילר, על שירה נאיווית וסנטימנטאליסטית: על הנשגב, תרגם דוד ארן, ערך וההדיר ד. הנגבי בהשתתפות נ. מירסקי, מבוא: נילי מירסקי (בעריכת טוביה ריבנר), תל אביב: ספרית פועלים ("טעמים: מבחר כתבי-מופת באסתטיקה"), תשמ"ו 1985.
* ארנסט בלוך, כתבים נבחרים, תרגום מגרמנית דוד ארן, מבוא: זאב לוי, תל אביב: ספרית פועלים ("ספרי דעת זמננו"), תשמ"ח 1987.
* ג'ון דריידן, על השירה הדרמטית: מסה, תרגום מאנגלית דוד ארן, מבוא: דן דאור, תל אביב: ספרית פועלים ("טעמים: מבחר כתבי-מופת באסתטיקה"), תשמ"ח 1988.
* ואלטר בנימין, בודלייר, תרגם מגרמנית דוד ארן, מבוא: סטפן מוזס, תל אביב: ספרית פועלים ("טעמים: מבחר כתבי-מופת באסתטיקה"), תש"ן 1989.
* יירגן האברמאס, חברה וזהות בימינו: (ראיונות ומסות), כינס, העיר והקדים מבוא אברהם יסעור, [תרגום דוד ארן, עריכה אברהם בן-אמיתי], תל אביב: ספרית פועלים, תשנ"א 1991.
* ת.ו. אדורנו, מ' הורקהיימר, אסכולת פרנקפורט: מבחר, עריכה מדעית ומבוא: מיכאל מי-דן ואברהם יסעור, תרגום דוד ארן, תל אביב: ספרית פועלים ("ספרי דעת זמננו"), תשנ"ג 1993.

==קישורים חיצוניים==
* 

ממאמריו:
* , 
* , 
* , 
* 
* 
* , 
* , 
* , 
* 
* , 
* 
* 

==הערות שוליים==

קטגוריה:מבקרי ספרות ישראלים
קטגוריה:מסאים ישראלים
קטגוריה:מתרגמים ישראלים
קטגוריה:גת (קיבוץ): אישים
קטגוריה:ישראלים ילידי אוסטריה
קטגוריה:אנשי העלייה החמישית
קטגוריה:אישים הקבורים בקיבוצים
קטגוריה:ישראלים שנולדו ב-1916
קטגוריה:ישראלים שנפטרו ב-2013
אפאנטריאס

אפאנטריאס (שם מדעי: Epanterias) הוא סוג של דינוזאור ממשפחת האלוזאוריים שחי בסוף היורה 148.6 מיליון שנה לפני זמננו. מאובניו נמצאו בתצורת מוריסון בקולורדו. בסוג זה נמצא מין אחד - Epanterias amplexus.

היצור התגלה ב-1878 על ידי החוקר אדוארד דרינקר קופ מכמה חוליות. החוקרים חושבים שהמאובנים שנמצאו שייכים למעשה לאלוזאורוס גדול ולא בטוח שישנו סוג עצמאי של אפאנטריאס.

בהנחה שהיה סוג אחר מהאלוזאורוס, הוא היה גדול ממנו בהרבה ודמה לטירנוזאורוס. אורכו של השלד הגיע ל-. היו לו גפיים קצרות, טפרים חזקים בקצוות הרגליים ולסתות חזקות מלאות שיניים חדות. הוא חי במערב אמריקה הצפונית של היורה וטרף זאורופודים גדולים ויצורים חלשים יותר. ייתכן שצד בחבורות.

== קישורים חיצוניים ==

קטגוריה:אלוזאוריים
קטגוריה:טקסונים שנויים במחלוקת
קטגוריה:מאובני טקסונים שתוארו ב-1878
דמונוזאורוס

דֶמונוזאורוס (שם מדעי: Daemonosaurus) הוא סוג דינוזאור מקבוצת התרופודה שחי בתור הטריאס, כ-200 מיליון שנה לפני זמננו. פירוש שמו הוא "לטאה שֵׁד", והוא ניתן לו עקב ניביו הגדולים.
== מאפיינים ==
זה היה דינוזאור קטן באורך של 1.5 מטר ואולי עד 2.2 מטר ושקל 22 ק"ג בממוצע. הוא נע בזריזות בעזרת רגליו והיה בעל לסתות קצרות ובהם שיניים גדולות בלסתו העליונה שהזכירו שיני ערפד. הוא היה מקרוביו של הצלופיזיס שחי באותה תקופה, אך היה חסון יותר. כמו כן הוא דמה לאאורפטור.

מאובניו נמצאו בתצורת צ'ינלה בניו מקסיקו ועל פי מבנה המאובנים ייתכן שמדובר בצעיר. עד כה נמצא רק מאובן אחד שלו הכולל מספר עצמות שונות, חוליות, גולגולת ועצמות צוואר.

יצור זה חי בסוף הטריאס באקלים חמים וניזון מיצורים קטנים יותר. הוא היה הדינוזאור היחיד בבית הגידול שלו, לצד הצלופיזיס, והוא חי לצד ארכוזאורים גדולים ודמויי-תנינאים כמו ההֶספֶּרוסוכוס (Hesperosuchus) והרֶדונדָזאורוס (Redondasaurus).

== קישורים חיצוניים ==

קטגוריה:תרופודה
קטגוריה:דינוזאורים שחיו בטריאס עליון באמריקה הצפונית
קטגוריה:מאובני טקסונים שתוארו ב-2011
עקרבי שוט

עקרב שוט ב[[פלורידה]]
[[Mastigoproctus colombianus]]
עקרבי שוט (שם מדעי: Thelyphonida) היא סדרה של פרוקי-רגליים במחלקת העכבישנים הדומה לעקרבים. בסדרה זו ישנם מעל 100 מינים בתוך 15 סוגים ו-4 משפחות. הם חיים באזורים הטרופיים והסובטרופיים באסיה, באמריקה הצפונית ובאמריקה הדרומית, והמין Etienneus africanus מצוי באפריקה.
== מאפיינים ==
עקרבי השוט קיבלו את שמם ממראם דמוי העקרב המכיל "זנב" ארוך ודק הנוטה ממעל לגופם כמו שוט. גודלם מגיע לאורך 25 עד 85 מ"מ (אצל בני הסוג Mastigoproctus) ומשקלם עד ל-12 גרם. עקרבי השוט נעים על 8 רגליים, גופם מכוסה בשריון קשיח וחלל בטן מוארך המסתיים בזנב דק ושעיר הפונה מעלה. בניגוד לעקרבים אמיתיים, הם אינם ארסיים, אך לחלק מהמינים יכולת לירות חומצה אצטית מקצה בטנם לצורך הגנה. לבעל חיים זה זוג גפי פה גדולים (המכונים פדיפלפי) וזוג צבתות חזקות ומשוננות, שאיתן הוא תופס את טרפו, הכולל בעיקר חרקים ופרוקי-רגליים קטנים וכן תולעים ורכיכות. המינים הגדולים יטרפו גם חולייתנים קטנים.

למעשה יצורים אלה לא קרובים במיוחד לעקרבים אלא לסדרות עקרבישאים ו-Schizomida. לכולם זנבות גדולים, רגליים ארוכות וטפרים גדולות ומשוננות.

==מיון==
** סוג Geralinura - נכחד
** סוג Mesoproctus - נכחד
** סוג Proschizomus - נכחד
* משפחה Hypoctoninae
** סוג Etienneus
** סוג Hypoctonus
** סוג Labochirus
** סוג Thelyphonellus
* משפחה Mastigoproctinae
** סוג Mastigoproctus
** סוג Mimoscorpius
** סוג Myacentrum
** סוג Uroproctus
** סוג Valeriophonus
* משפחה Thelyphoninae
** סוג Abaliella
** סוג Chajnus
** סוג Ginosigma
** סוג Glyptogluteus
** סוג Minbosius
** סוג Tetrabalius
** סוג Thelyphonus
* משפחה Typopeltinae
** סוג Typopeltis

==קישורים חיצוניים==

קטגוריה:טקסונים שתוארו בידי טמרלן טורל
קטגוריה:עכבישניים
קטגוריה:פרוקי-רגליים טורפים
קטגוריה:בעלי חיים שתוארו ב-1883
לאסלו דיאק

לאסלו דיאק (בהונגרית: Deák László; 1 ביולי 1891, אגר, האימפריה האוסטרו-הונגרית – 5 בנובמבר 1946, ז'אבאלי, הרפובליקה הפדרלית הסוציאליסטית של יוגוסלביה), היה קולונל בצבא ממלכת הונגריה ובהמשך אוֹברפיהרר בוואפן אס אס, ממובילי הטבח בדרום באצ'קה ב-1942. לאחר המלחמה נשפט דיאק, הורשע והוצא להורג בתלייה בגין פשעי המלחמה.

==קורות חייו==
===ראשית הקריירה===
לאסלו דיאק נולד ב-1891 בעיר אגר שבאימפריה האוסטרו-הונגרית. בין 1906–1909, למד דיאק בבית הספר התיכון הצבאי בשופרון ובהמשך סיים את האקדמיה הצבאית לודוויקה שבבודפשט. ב-1912 הוצב ברגימנט הרגלים ה-19 של הצבא האוסטרו-הונגרי ועימו לחם במלחמת העולם הראשונה. לאחר המלחמה המשיך בשירות בצבא ממלכת הונגריה והתקדם לתפקיד מפקד רגימנט בדרגת קולונל.

===הטבח בדרום באצ'קה===

בינואר 1942, פיקד לאסלו דיאק על חיילי הרגימנט במהלך הטבח בדרום באצ'קה, הן באזור הכפרי והן בנובי סאד. גם לאחר שהגיעה ההנחיה מהממשל בבודפשט לחדול מהפעולה, טבחו חיילי הרגימנט בסיוע פולקסדויטשה בתושבי בצ'יי ורצחו 102 סרבים ו-110 מבני הקהילה היהודית במקום. במרץ 1942, לאחר מינויו של מיקלוש קאלאי לראש ממשלת הונגריה ולאור לחץ בינלאומי כבד, הוחל בהליכים פליליים נגד מבצעי הטבח. לאסלו דיאק נשפט והורשע על ידי בית דין צבאי. לפני מתן גזר הדין נמלט דיאק לווינה וביקש וקיבל שם מקלט מדיני.

===שלהי הקריירה ואחריתו===
דיאק הצטרף לוואפן אס אס בדרגת אוֹברפיהרר ופיקד על יחידה צבאית שפעלה באזור וויבודינה. בשלהי 1944, לאחר הפיכת צלב החץ, שב לאסלו דיאק להונגריה, ושמו טוהר על ידי המערכת השלטונית הפרו-נאצית. בנובמבר 1944 מונה למפקד הרגימנט ה-61 בדיוויזיית ואפן גרנדיר אס אס ה-25 והשתתף בקרבות מול הצבא האדום באזור נובי סאד. בינואר 1945 מונה למפקד דיוויזיית הוואפן גרנדיר אס אס ה-26 ופיקד עליה לזמן קצר. בראשית מאי 1945 נפל בשבי צבא ארצות הברית באזור בוואריה. הוא הוסגר להונגריה וממנה ב-31 באוקטובר 1946 הוסגר ליוגוסלביה. דיאק הועמד לדין, הורשע ונידון למוות. ב-5 בנובמבר 1946 הוצא להורג בז'אבאלי בתלייה.

==קישורים חיצוניים==
* [https://web.archive.org/web/20180421031545/http://konfliktuskutato.hu/index.php?option=com_content&view=article&id=311:a-delvideki-razzia-magyar-atrocitasok-a-szerb-es-zsido-lakossag-ellen-1942&catid=39:dka-hatter&Itemid=203 הטבח בדרום באצ'קה - מעשי הזוועה ההונגריים באוכלוסיות הסרבית והיהודית ב-1942], באתר konfliktuskutato.hu 

==הערות שוליים==

קטגוריה:שואת יהודי יוגוסלביה
קטגוריה:משתתפים ברצח יהודי הונגריה
קטגוריה:אנשי אס אס
קטגוריה:הונגרים משתפי פעולה עם הנאצים שהוצאו להורג
קטגוריה:הונגרים שנולדו ב-1891
קטגוריה:הונגרים שנפטרו ב-1946
פוני ג'אווה

פוני ג'אווה באינדונזיה
פוני ג'אווה (שם מדעי: Equus caballus, באנגלית: Java Pony) - הוא זן של סוס הבית, מגזע סוסי הפוני, שפותח על האי של ג'אווה באינדונזיה.

גזע ה"פוני ג'אווה" מתאים היטב לאקלים הטרופי של אינדונזיה. ה"פוני ג'אווה" בעל סיבולת חזקה, משמש בעיקר לעבודה.

הגזע משמש בעיקר לחקלאות באזורים הכפריים, להובלת נוסעים וסחורות בערים

שם נוסף ל"פוני ג'אווה": "Kumingan Pony".
==היסטוריה==

מקורו של ה"פוני ג'אווה" כנראה במהלך המאה השבע עשרה כאשר חברת הודו המזרחית ההולנדית הציגה סוסים מזרחיים לפיתוח של גזעים אינדונזיים.

חברת הודו המזרחית ההולנדית הקימה את המפעל הראשון שלהם על האי ג'אווה במאה ה-16.

הם כללו סוסים ערביים וסוסים בארבים (Barb horse) במלאי הרבייה המקומי כדי לייצר זן חסון שיסייע להם לשאת ולהוביל סחורות.

==תכונות==
* סדרה: סוס הבית
* גוף קל
* צוואר צר
* הגובה בין 1.17-1.22 מטר (גובה ממוצע של 1.22 מטר)

==תמונות==
<gallery mode="packed" heights="130">
קובץ:COLLECTIE TROPENMUSEUM Een door een paard voortgetrokken rijtuig met op de achtergrond een bamboe wand en een scherm die dienst doen als decor in een fotostudio TMnr 60045010.jpg | "פוני ג'אווה"
קובץ:Dokar.jpg | "פוני ג'אווה"
קובץ:Java Pony.jpg | "פוני ג'אווה"
קובץ:Mount Bromo (Gunung Bromo) Indonesia, East Java.jpg | "פוני ג'אווה"
קובץ:Pony, Mount Bromo (Gunung Bromo) Indonesia, East Java.jpg | "פוני ג'אווה"
</gallery>

==ראו גם==
* פוני
* פוני באלי
* פוני הוצול
* פוני שטלנד

==קישורים חיצוניים==

* (בגרמנית)

==הערות שוליים==

קטגוריה:גזעי סוסים
קטגוריה:אינדונזיה: יונקים
לידר דנה

לידר דנה (נולד ב-19 בדצמבר 1997) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', ינאי כלפה ואפי סאץ'.

בנוסף לקריירה שלו כמתעמל אקרובטי, לידר דנה גם עוסק במוזיקה.

== ביוגרפיה ==
דנה למד בתיכון קריית שרת בחולון.

===2014===
באליפות העולם לנוער שנערכה בלוולואה פרה , פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13–19, ביחד עם אייל פלגי צדיק, דניאל אורלביץ', ואפי סאץ'.

===2015===
בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה. באליפות אירופה שנערכה באותה שנה בגרמניה הוא זכה במדליית זהב ב-3 תרגילים.

===2016===
באליפות העולם שנערכה בפוטיין , סין בשנת 2016 הוא זכה במדליית כסף.

===2017===
בסבב גביע העולם שנערך בשנת 2017 הוא זכה בשתי מדליות, זהב וכסף.

באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו.

במשחקי העולם שנערכו בוורוצלב שבפולין באותה שנה הוא זכה במדליית ארד.

===2018===
באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.

===2019===
דנה השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', ינאי כלפה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון.

===2022===
דנה ניסה את מזלו בתחום המוזיקה כאשר השתתף באודישנים לעונתה התשיעית של תוכנית המציאות הכוכב הבא, אך לא צלח את שלב האודישנים.

==קישורים חיצוניים==

* 

קטגוריה:מתעמלים אקרובטים ישראלים
קטגוריה:אלופי עולם ישראלים
קטגוריה:בוגרי תיכון קריית שרת
קטגוריה:ישראלים זוכי מדליית משחקי העולם
קטגוריה:זוכי גוט טאלנט ישראל
קטגוריה:מתמודדי הכוכב הבא
קטגוריה:ישראלים שנולדו ב-1997
דניאל אורלביץ'

דניאל אורלביץ (נולד ב-1997) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם לידר דנה, ינאי כלפה ואפי סאץ'.

== ביוגרפיה ==
===2014===
באליפות העולם לנוער שנערכה בלוולואה פרה , פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13–19, ביחד עם אייל פלגי צדיק, לידר דנה ואפי סאץ'.

===2015===
בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה.

באליפות אירופה שנערכה באותה שנה בגרמניה, זכה ב-3 מדליות זהב - עבור כל אחד משלושת התרגילים שביצע ברביעיית גברים.

===2016===
באליפות העולם שנערכה בפוטיין , סין בשנת 2016, הוא זכה במדליית כסף.

===2017===
בסבב גביע העולם שנערך בשנת 2017 הוא זכה בשתי מדליות, זהב וכסף.

באליפות אירופה שנערכה באותה השנה בזֶ'שוּב שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו.

במשחקי העולם שנערכו בוורוצלב שבפולין באותה שנה הוא זכה במדליית ארד.

===2018===
באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.

===2019===
אורלביץ' השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם לידר דנה, ינאי כלפה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון.

==קישורים חיצוניים==

* 

קטגוריה:מתעמלים אקרובטים ישראלים
קטגוריה:אלופי עולם ישראלים
קטגוריה:ישראלים זוכי מדליית משחקי העולם
קטגוריה:זוכי גוט טאלנט ישראל
קטגוריה:ישראלים שנולדו ב-1997
ינאי כלפה

ינאי כלפה (נולד ב-1995) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', לידר דנה ואפי סאץ'.

== ביוגרפיה ==
כלפה משתייך למועדון הפועל "בגין" חולון, ומתאמן מאז שהיה בן 4.

===2015===
בסבב גביע העולם שנערך בשנת 2015 הוא זכה במדליית זהב בפורטוגל, ובמדליית כסף בשווייצריה. באליפות אירופה שנערכה באותה שנה בגרמניה הוא זכה במדליית זהב ב-3 תרגילים.

===2016===
באליפות העולם שנערכה בפוטיין , סין בשנת 2016 הוא זכה במדליית כסף.

===2017===
בסבב גביע העולם שנערך בשנת 2017 הוא זכה בשתי מדליות, זהב וכסף.

באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו.

במשחקי העולם שנערכו בוורוצלב שבפולין באותה שנה הוא זכה במדליית ארד.

===2018===
באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.

===2019===
כלפה השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', לידר דנה ואפי סאץ'. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון.

==קישורים חיצוניים==

* 

קטגוריה:מתעמלים אקרובטים ישראלים
קטגוריה:אלופי עולם ישראלים
קטגוריה:בוגרי בית הספר משותף חוף הכרמל
קטגוריה:בוגרי המכללה האקדמית בווינגייט
קטגוריה:ישראלים זוכי מדליית משחקי העולם
קטגוריה:זוכי גוט טאלנט ישראל
קטגוריה:ישראלים שנולדו ב-1995
אפי סאץ'

אפי אפרים סאץ (נולד ב-25 בדצמבר 1999) הוא מתעמל אקרובטי ישראלי. אלוף העולם (אנטוורפן 2018), ופעמיים ברציפות אלוף אירופה (2015 ו-2017) בתחרות לרביעיית גברים, ביחד עם דניאל אורלביץ', לידר דנה וינאי כלפה.

== ביוגרפיה ==
סאץ' נולד וגדל בחולון. הוא החל להתאמן בהתעמלות אקרובטית בשנת 2006. סאץ' משתתף בתחרויות הסניור לרביעייה ביחד עם דניאל אורלביץ', לידר דנה וינאי כלפה.

===2014===
באליפות העולם לנוער שנערכה בלוולואה פרה , פרבר של פריז שבצרפת בשנת 2014, הוא זכה במדליית כסף בגמר רביעיית בנים לקבוצת גיל 13-19, ביחד עם אייל פלגי צדיק, דניאל אורלביץ', ולידר דנה.

===2015===
בגביע העולם שנערך בשנת 2015 הוא זכה בשתי מדליות זהב וכסף. באליפות אירופה שנערכה באותה שנה בגרמניה הוא זכה במדליית זהב ב-3 תרגילים.

===2016===
באליפות העולם שנערכה בפוטיין , סין בשנת 2016 הוא זכה במדליית כסף.

===2017===
בסבב גביע העולם שנערך בשנת 2017 הוא זכה בשתי מדליות, זהב וכסף.

באליפות אירופה שנערכה באותה השנה בזֶ'שוּב, שבפולין, זכה במדליית זהב בכל אחת משלוש התחרויות (תרגיל שיווי-משקל, תרגיל דינאמי, וקרב-רב), והגן על תוארו.

במשחקי העולם שנערכו בוורוצלב שבפולין באותה שנה הוא זכה במדליית ארד.

===2018===
באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.

===2019===
סאץ' השתתף בעונה השנייה של גוט טאלנט ישראל, כחבר צוות בנבחרת האקרובטיקה, ביחד עם דניאל אורלביץ', לידר דנה וינאי כלפה. נבחרת האקרובטיקה העפילה לגמר שהתקיים ב-16 באפריל, וזכתה במקום הראשון.

==קישורים חיצוניים==

* 

קטגוריה:מתעמלים אקרובטים ישראלים
קטגוריה:אלופי עולם ישראלים
קטגוריה:ישראלים זוכי מדליית משחקי העולם
קטגוריה:זוכי גוט טאלנט ישראל
קטגוריה:ישראלים שנולדו ב-1999
סרט הודי (שיר)

"סרט הודי" הוא סינגל שהוקלט על ידי הזמרת-יוצרת הישראלית דנה אינטרנשיונל, ביחד עם הזמר הישראלי עידן יניב.<ref name=":0"></ref> השיר יצא לאור ב-19 בספטמבר 2007, כסינגל הרביעי מתוך אלבום האולפן השמיני של אינטרנשיונל הכל זה לטובה, וכרצועה מתוך אלבום האולפן השני של עידן יניב, חכי לי.

השיר הגיע למקום הראשון במצעד הרשמי של רשת ג', שם נשאר בצמרת במשך שבועיים ברצף.

== רקע וכתיבה ==
השיר נכתב על ידי דנה אינטרנשיונל, ינאי רטפן, הופק על ידי זיו גולנד ואלי אברמוב, והולחן על ידי אינטרנשיונל גם כן. השיר הוא שיר בסגנון הדאנס-אלקטרוני, המשלב בתוכו גם את המוזיקה ההודית, ואף מכיל בתוכו מילים בשפה ההודית.

== וידאו קליפ ==
הווידאו קליפ הנלווה שיצא לשיר בוים על ידי סיגל מרקס ארדיטי, והוא פורסם בסמוך לצאתו כסינגל. בתחילת הקליפ ניתן לראות את הטאג' מהאל מוקרן על גבי צג. לאחר מכן, ניתן לראות איש עשיר אשר נכנס לתוכו.

משמעות הקליפ היא על כך שאותו האיש העשיר בא במטרה להתחתן עם בת המלך ההודי (אינטרנשיונל), ומשלם עבורה הון תועפות. יניב הוא בעצם משרתו, הנענה לכל דרישותיו. כאשר האיש העשיר משלם להוריה של בת המלך ההודי, הם מציגים אותה ובעצם מסכימים לחתן אותה איתו, וזאת בתמורה לכסף וליהלומים.

לבסוף, כאשר נערכת החתונה, אותו האיש העשיר מרים את ההינומה של אינטרנשיונל, ומופתע לגלות כי רימו אותו והביאו לו את אחותה הכעורה. סצנה זו מזכירה את הסיפור של יעקב אשר היה צריך להתחתן עם רחל, אך בחתונתו רומה וקיבל את לאה.

== הופעה ==
עם השיר הופיע עידן יניב בזאפה הרצליה, כמה חודשים לאחר שיצא. פרק זמן לאחר מכן, הופיעה אינטרנשיונל עם השיר בכמה מהופעותיה אשר נערכו בישראל. מאוחר יותר, היא הופיעה איתו גם בפסטיבל הפורים שנערך בשנת 2015.

בנוסף לכך, אינטרנשיונל הופיעה עם השיר באחת מהופעותיה, ובה היא העלתה ילדים מהקהל, אשר רקדו על הבמה לצליליו.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|19 בספטמבר 2007
|תקליטור
|הד ארצי
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי דנה אינטרנשיונל
קטגוריה:שירי עידן יניב
קטגוריה:דואטים
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שנכתבו על ידי ינאי רטפן
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אלי אברמוב
קטגוריה:שירים שהופקו על ידי זיו גולנד
קטגוריה:שירים על הודו
קטגוריה:שירים על סרטים
קטגוריה:סינגלים בהוצאת הד ארצי
יחסי כווית – סן מרינו

יחסי כווית–סן מרינו הם מערכת היחסים המורכבת שבין הממשלה והעם של מדינת כווית לבין הממשלה והעם של הרפובליקה המרוממת של סן מרינו. שתי המדינות כוננו יחסים דיפלומטיים רק בעת החדשה ואין קשר דיפלומטי מעשי בין השתיים. בין שתי המדינות מתקיימים שיתופי פעולה כלכליים במגוון תחומי דעת.

== ייצוג ==
* סן מרינו אינה מיוצגת בכווית בשום דרג, הן בדרג השגרירות והן בדרג הקונסולרי. 
* כווית אינה מיוצגת בסן מרינו בשום דרג, הן בדרג השגרירות והן בדרג הקונסולרי. לכווית אין שגרירות המואמנת על סן מרינו, אך דה פקטו, יכולים אזרחי סן מרינו לגשת לשגרירות הכוויתית ברומא, בירת איטליה ולקבל שם שירותים קונסולריים.

== הסכמים דיפלומטיים ==
בין שתי המדינות נחתם הסכם דיפלומטי אחד בלבד:
* הסכם לכינון יחסים דיפלומטיים רשמיים ברמת השגרירות בין מדינת כווית לבין הרפובליקה המרוממת של סן מרינו - 13 במרץ 2014.

== יחסים כלכליים ==
בשנת 2015 ייצאה סן מרינו לכווית סחורה בסך 435 אלף דולר אמריקאי, החלק הגדול ביותר בסחורה היה מוצרי יופי וקוסמטיקה. מאז 2010 אין סחורה כוויתית שהגיעה לסן מרינו.

== הערות שוליים ==
פוני באלי

פוני באלי (באנגלית: Bali Pony) הוא זן של סוס הבית, מגזע סוסי הפוני, שמוצאו מהאי האינדונזי באלי,

סוסי ה"פוני באלי" משמשים כסוסי רכיבה ועבודה

סוסי ה"פוני באלי" מבצעים את המשימות הנדרשות על ידי הילידים, כולל הובלת אלמוגים ואבנים מהחוף. כוחם הפך גם לפופולרי עבור מטיילים ותיירים. 

==מאפיינים==
,
* סדרה: סוס הבית
* מוצא: אינדונזיה
* גובה: 1.20-1.30 מטר
* משקל: 440 ליברה (199.5 ק"ג)
* סוסים קשוחים ועצמאיים
* אופי: ידידותיים ושקטים יחסית (לרוכב|ת ולמטפל|ת)
* רגליים חזקות וקשות
* פס על הזנב
* פסי כתף ופסי "זברה" על הרגליים
* רעמה שחורה
* חזה וגב צרים

==היסטוריית גזע ה"פוני באלי"==

, 

שורשי גזע ה"פוני באלי" אינם ידועים, אם כי אחת התאוריות היא כי סוסי הפוני הובאו לאינדונזיה על ידי הסינים במאה שישית. אם תאוריה זו נכונה, הפוני של באלי היה חייב הרבה מן השורשים לסוס המונגולי. 

בנוסף לסוס המונגולי, ידוע כי חלק מהמלאי ההודי נלקח לאינדונזיה (אם כי לא ידוע בדיוק אילו גזעים), וההולנדים הביאו גם גזעים מזרחיים שונים לאינדונזיה במאה השמונה עשרה, לכן, סביר להניח שהפוני של באלי הושפע הן מהסוס המונגולי והן מגזעים מזרחיים שונים.

==תמונות==
<gallery mode="packed" heights="170">
קובץ:COLLECTIE TROPENMUSEUM Paard aan strand Bali TMnr 10013323.jpg | פוני באלי
קובץ:COLLECTIE TROPENMUSEUM Badplaats voor paarden bij Tedjakoela Bali TMnr 10013531.jpg | פוני באלי
</gallery>

==ראו גם==
* פוני
* פוני ג'אווה
* פוני הוצול
* פוני שטלנד

==קישורים חיצוניים==

==הערות שוליים==

קטגוריה:גזעי סוסים